রয়েল আর্সেনাল
১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়েল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।
আর্থার মিল্টন
লীগ ফুটবলে মাত্র বারো খেলায় অংশগ্রহণের পর আর্থার মিল্টনকে ইংল্যান্ড দলে খেলার জন্য মনোনীত করা হয়। একটিমাত্র খেলায় অংশ নিয়েছিলেন তিনি। ২৮ নভেম্বর, ১৯৫১ তারিখে অস্ট্রিয়ার বিপক্ষে অনুষ্ঠিত খেলাটি ২-২ গোলে ড্র হয়েছিল। ১৯৫২-৫৩ মৌসুমে প্রথম বিভাগ ফুটবলে অংশ নেন ও আর্সেনালের শিরোপা জয়ে ভূমিকা রাখেন। তবে, এর পরপরই ড্যানি ক্ল্যাপটন ও ডেরেক ট্যাপস্কটের কাছ থেকে প্রতিদ্বন্দ্বিতার মুখোমুখি হতে থাকেন।